SET ปิดเช้าลบ 6 จุด วิตก “โควิด” ระบาดซ้ำ-Fund Flow เสี่ยงไหลออก หลังเงินบาทอ่อนค่า
SET ปิดเช้าลบ 6 จุด วิตก "โควิด" ระบาดซ้ำ-Fund Flow เสี่ยงไหลออก หลังเงินบาทอ่อนค่า โดยดัชนีช่วงเช้าปิดที่ระดับ 1,336.47 จุด ลดลง 5.90 จุด หรือ 0.44% มูลค่าการซื้อขาย 3.32 หมื่นล้านบาท 
14 ก.ค. 2563

ผู้สื่อข่าวรายงานว่า ดัชนีช่วงเช้าปิดที่ระดับ 1,336.47 จุด ลดลง 5.90 จุด หรือ 0.44% มูลค่าการซื้อขาย 3.32 หมื่นล้านบาท 
10 หุ้นกดดัชนีเช้านี้

ด้าน นายกรภัทร วรเชษฐ์ ผู้อำนวยการฝ่ายวิจัยและบริการการลงทุน-กลยุทธ์การลงทุน บล.โนมูระ พัฒนสิน เปิดเผยว่า ตลาดหุ้นไทยเช้านี้ผันผวนในเชิงลบ ตาม Sentiment จากต่างประเทศ โดยตลาดหุ้นในภูมิภาคเอเชียเช้านี้ส่วนใหญ่เคลื่อนไหวในแดนลบ ท่ามกลางความกังวลสถานการณ์การแพร่ระบาดไวรัสโควิด-19 ทั้งในไทย และสหรัฐฯ
นอกจากนี้ เงินบาทที่อ่อนค่าลงมาก็ทำให้ไปกดดัน Fund Flow ทำให้มีความเสี่ยงที่เงินจะไหลออก อย่างไรก็ดี ให้ติดตามการประชุมกลุ่มประเทศผู้ส่งออกน้ำมัน (โอเปก) และชาติพันธมิตร หรือโอเปกพลัสในวันพรุ่งนี้ ที่จะหารือกันในเรื่องการลดกำลังการผลิตน้ำมัน และติดตามการประชุมธนาคารกลางยุโรป (ECB) ในวันที่ 16 ก.ค.นี้ ส่วนคืนนี้ให้ติดตามการประกาศผลประกอบการของกลุ่มแบงก์ในสหรัฐฯ
สำหรับแนวโน้มการลงทุนในช่วงบ่ายนี้ นายกรภัทร กล่าวว่า ตลาดฯคงจะแกว่งไซด์เวย์ในทางพักฐานอยู่ พร้อมให้แนวรับ 1,326-1,320 จุด ส่วนแนวต้าน 1,345-1,350 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
STGT   มูลค่าการซื้อขาย  2,471.85 ล้านบาท  ปิดที่  88.75 บาท  เพิ่มขึ้น  7.00 บาท
STA    มูลค่าการซื้อขาย  1,943.05 ล้านบาท  ปิดที่  31.00 บาท  เพิ่มขึ้น  0.75 บาท
CPF    มูลค่าการซื้อขาย  1,757.53 ล้านบาท  ปิดที่  33.25 บาท  ลดลง   0.50 บาท
PTL    มูลค่าการซื้อขาย  1,351.36 ล้านบาท  ปิดที่  22.20 บาท  เพิ่มขึ้น  0.80 บาท
AOT    มูลค่าการซื้อขาย    749.82 ล้านบาท  ปิดที่  54.50 บาท  ราคาไม่เปลี่ยนแปลง